Alienora (ducissa Aquitaniae)
Alienora (nata aut 1122 aut 1124; mortua Pictavii 1204) fuit ducissa Aquitaniae. Fuit etiam regina Franciae, uxor Ludovici VII cui duas filias peperit, Mariam et Alaidem; et mox regina Angliae (ut uxor Henrici II) et mater regum trium, scilicet Henrici iunioris, Ricardi I et Iohannis. Guillelmus Marescallus, anno 1168 in insidiis prope Leziniacum a Guidone de Leziniaco et fratribus captus, iussu reginae Alienorae redemptus est. In Abbatia Fontis Ebraldi sepulta est unacum Henrico II, Ricardo I suo filio et Isabella Engolismae uxore Iohannis regis.